CELEX: 32010D0052
Language: bg
Date: 2010-01-27 00:00:00
Title: 2010/52/ЕС: Решение на Комисията от 27 януари 2010 година относно финансовото участие на Съюза в програма за контрол на организми, вредни за растенията и растителните продукти, във френските отвъдморски департаменти за 2010 г. (нотифицирано под номер C(2010) 320)

30.1.2010   
            
            
               BG
            
            
               Официален вестник на Европейския съюз
            
            
               L 26/26
            
         РЕШЕНИЕ НА КОМИСИЯТА
   от 27 януари 2010 година
   относно финансовото участие на Съюза в програма за контрол на организми, вредни за растенията и растителните продукти, във френските отвъдморски департаменти за 2010 г.
   (нотифицирано под номер C(2010) 320)
   (само текстът на френски език е автентичен)
   (2010/52/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 247/2006 на Съвета от 30 януари 2006 г. за определяне на специфични мерки за селското стопанство в най-отдалечените райони на Съюза (1), и по-специално член 17, параграф 3, първа алинея, първо изречение от него,
   като има предвид, че:
   
               (1)
            
            
               Решение 2007/609/ЕО на Комисията от 10 септември 2007 г. относно определението за мерки, отговарящи на условията за финансиране от Общността по програмите за контрол на организми, вредни за растенията и растителните продукти, във френските отвъдморски департаменти, на Азорските острови и на Мадейра (2), определя мерките, отговарящи на условията за финансово участие на Съюза в програми за контрол на организми, вредни за растенията и растителните продукти, във френските отвъдморски департаменти, на Азорските острови и на Мадейра.
            
         
               (2)
            
            
               Френските власти представиха на Комисията програма за 2010 г., в която се предвиждат фитосанитарни мерки във френските отвъдморски департаменти. В тази програма се определят целите, които следва да бъдат постигнати, очакваните отчетни резултати, мерките, които следва да се предприемат, тяхната продължителност и стойност с оглед на евентуално финансово участие на Съюза. Мерките, предвидени по посочената програма, отговарят на изискванията в Решение 2007/609/ЕО. Поради това Комисията счита, че са спазени изискванията на член 17, параграф 1 от Регламент (ЕО) № 247/2006.
            
         
               (3)
            
            
               В съответствие с член 3, параграф 2, буква а) от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (3) финансовото участие на Съюза за фитосанитарните мерки следва да бъде финансирано от Европейския фонд за гарантиране на земеделието. За целите на финансовия контрол на посочените мерки се прилагат членове 9, 36 и 37 от посочения регламент.
            
         
               (4)
            
            
               В съответствие с член 75 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (4), и член 90, параграф 1 от Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (5), поемането на разходите от бюджета на Съюза се осъществява въз основа на решение за финансиране, прието от институцията или органите, на които са делегирани правомощия, което съдържа основните елементи на налагащото извършване на разходи действие.
            
         
               (5)
            
            
               Настоящото решение представлява решение за финансиране за разходите, предвидени в исканията за съфинансиране, представени от държавите-членки.
            
         
               (6)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   Одобрява се финансово участие на Съюза за Франция в официалната програма за контрол на организми, вредни за растенията и растителните продукти, във френските отвъдморски департаменти за 2010 г., както е определено в част А от приложението.
   То се свежда до максимум 60 % от общите допустими разходи, както е определено в част Б от приложението, с максимален размер от 240 000 EUR (без ДДС).
   Член 2
   1.   Аванс от 100 000 EUR се изплаща в рамките на 60 дни след получаване на искане за плащане от Франция.
   2.   Остатъкът от финансовото участие се изплаща, при условие че най-късно до 15 март 2011 г. на Комисията се представи в електронен вид окончателен доклад за изпълнението на програмата.
   Докладът съдържа:
   
               а)
            
            
               кратка техническа оценка на цялата програма, включително степента на осъществяване на физическите и качествените цели и на постигнатия напредък, както и оценка на непосредственото фитосанитарно и икономическо въздействие; и
            
         
               б)
            
            
               финансов отчет за разходите, посочващ действителните разходи, разбити по подпрограми и по мерки.
            
         3.   По отношение на разбивката на примерния бюджет, представена в част Б от приложението, Франция може да коригира средствата между различните мерки в една и съща подпрограма в рамките на 15 % от участието на Съюза в тази подпрограма, при условие че общият размер на допустимите разходи, предвидени в програмата, не е надхвърлен и следователно главните цели на програмата не са изложени на риск.
   Франция уведомява Комисията за всякакви направени корекции.
   Член 3
   Настоящото решение се прилага от 1 януари 2010 г.
   Член 4
   Адресат на настоящото решение е Френската република.
   
      Съставено в Брюксел на 27 януари 2010 година.
      
         
            За Комисията
         
         Androulla VASSILIOU
         
            Член на Комисията
         
      
   
   
      (1)  ОВ L 42, 14.2.2006 г., стр. 1.
   
      (2)  ОВ L 242, 15.9.2007 г., стр. 20.
   
      (3)  ОВ L 209, 11.8.2005 г., стр. 1.
   
      (4)  ОВ L 248, 16.9.2002 г., стp. 1.
   
      (5)  ОВ L 357, 31.12.2002 г., стp. 1.
   
      ПРИЛОЖЕНИЕ
      
         ПРОГРАМА И ПРИМЕРНА РАЗБИВКА НА БЮДЖЕТА ЗА 2010 г.
      
      
         ЧАСТ А
      
      
         Програма
      
      Програмата се състои от четири подпрограми:
      
                  1.
               
               
                  Подпрограма в рамките на френските отвъдморски департаменти:
                  Мярка 1: разработване на методи за откриване на вредители въз основа на количествена полимеразна верижна реакция (PCR)
               
            
                  2.
               
               
                  Подпрограма за департамент Мартиника:
                  Мярка 2: фитосанитарни инспекции и обучение на земеделски работници в развъдници
               
            
                  3.
               
               
                  Подпрограма за департамент Френска Гвиана:
                  Мярка 3: управление на селскостопанска фитосанитарна предупредителна система за производството на ориз
               
            
                  4.
               
               
                  Подпрограма за департамент Гваделупа:
                  
                              а)
                           
                           
                              мярка 4.1: управление на мрежа за наблюдение на плодови мухи;
                           
                        
                              б)
                           
                           
                              мярка 4.2: фитосанитарни инспекции на производството на домати;
                           
                        
                              в)
                           
                           
                              мярка 4.3: управление на риска от въвеждане на вредители посредством туристическа дейност.
                           
                        
            
         ЧАСТ Б
      
      
         Примерна разбивка на бюджета с означение на различните очаквани отчетни резултати
      
      
                  (В евро)
               
            
                  Подпрограми
               
               
                  Отчетни резултати
                  (S: предоставяне на услуги, R: изследователска или проучвателна работа)
               
               
                  Допустими разходи
               
               
                  Национално финансово участие
               
               
                  Максимално финансово участие от Съюза
               
            
                  Подпрограма в рамките на френските отвъдморски департаменти
               
               
                   
               
            
                  Мярка 1
               
               
                  Метод на количествена полимеразна верижна реакция (PCR) (R)
               
               
                  120 000
               
               
                  48 000
               
               
                  72 000
               
            
                  Междинна сума
               
               
                  120 000
               
               
                  48 000
               
               
                  72 000
               
            
                  Мартиника
               
               
                   
               
            
                  Мярка 2
               
               
                  Фитосанитарни инспекции и обучение на земеделски работници в развъдници (S)
               
               
                  110 000
               
               
                  44 000
               
               
                  66 000
               
            
                  Междинна сума
               
               
                  110 000
               
               
                  44 000
               
               
                  66 000
               
            
                  Гвиана
               
               
                   
               
            
                  Мярка 3
               
               
                  Управление на селскостопанска фитосанитарна предупредителна система (S)
               
               
                  119 500
               
               
                  47 800
               
               
                  71 700
               
            
                  Междинна сума
               
               
                  119 500
               
               
                  47 800
               
               
                  71 700
               
            
                  Гваделупа
               
               
                   
               
            
                  Мярка 4.1
               
               
                  Управление на мрежа за наблюдение на плодови мухи (S)
               
               
                  15 500
               
               
                  6 200
               
               
                  9 300
               
            
                  Мярка 4.2
               
               
                  Фитосанитарни инспекции на производството на домати (S)
               
               
                  20 000
               
               
                  8 000
               
               
                  12 000
               
            
                  Мярка 4.3
               
               
                  Действия по информиране на обществеността относно рисковете от въвеждане на вредители (S)
               
               
                  15 000
               
               
                  6 000
               
               
                  9 000
               
            
                  Междинна сума
               
               
                  50 500
               
               
                  20 200
               
               
                  30 300
               
            
                  Общо
               
               
                  400 000
               
               
                  160 000
               
               
                  240 000